Κατερίνα Γαβαλά

Η Κατερίνα Γαβαλά είναι Ελληνίδα ηθοποιός, καθηγήτρια θεάτρου, θεατροπαιδαγωγός και εκπαιδευτικός.

Καριέρα
Στις αρχές του 2000 κι ενώ ακόμη σπούδαζε υποκριτική, πέρασε από ένα κάστινγκ αναζήτησης ηθοποιών για τις καθημερινές σειρές του Νίκου Φώσκολου στον ANT1. Τελικά πήρε το ρόλο της Κατερίνας Βεΐκου Χρυσολωρά στο πρωταγωνιστικό καστ της καθημερινής σειράς Καλημέρα Ζωή. Παρέμεινε στη σειρά για τρεις σεζόν μέχρι και το 2003, όταν ο σεναριογράφος και σκηνοθέτης της σειράς αποφάσισε να τοποθετήσει τον χαρακτήρα που αυτή υποδυόταν και στην άλλη καθημερινή του σειρά, τη Λάμψη. Έτσι ήταν μέρος του καστ της σειράς κατά τον 13ο και 14ο κύκλο επεισοδίων της τις σεζόν 2003-2005, παραμένοντας μέχρι την οριστική ολοκλήρωσή της. Τη σεζόν 2006-2007 πρωταγωνίστησε στην καθημερινή σειρά Έρωτας στον ANT1, ενώ την ίδια περίοδο εμφανίστηκε και στις σειρές 10η εντολή και Πενήντα Πενήντα. Το 2008 έκανε μια έκτακτη εμφάνιση στη μαύρη κωμωδία Μαύρα Μεσάνυχτα σε σκηνοθεσία Πάνου Κοκκινόπουλου.

Η Κατερίνα Γαβαλά έχει παρακολουθήσει σεμινάρια, ημερίδες, εργαστήρια θεάτρου και έχει εκπαιδευτεί πάνω στη θεατροπαιδαγωγική πράξη από Έλληνες και ξένους καταξιωμένους δασκάλους θεάτρου, σκηνοθέτες και μουσικοπαιδαγωγούς. Από το 2001 μέχρι το 2008, παράλληλα με τις σπουδές της, έπαιξε στην τηλεόραση και στον κινηματογράφο, ενώ έχει λάβει μέρος σε αρκετές θεατρικές παραστάσεις.
Έχει διδάξει ως νηπιαγωγός σε ιδιωτικά σχολεία της Αττικής και ως θεατροπαιδαγωγός σε δημόσια και ιδιωτικά σχολεία της Πρωτοβάθμιας Εκπαίδευσης, Δήμους, Οργανώσεις και Μουσεία με 40 και πλέον συνεργασίες.
Συμμετείχε ως ηθοποιός σε δράσεις που αφορούσαν ευπαθείς ομάδες, δίνοντας παραστάσεις σε σπίτια, ιδρύματα, φυλακές, οίκους ευγηρίας κ.ά. Ως θεατροπαιδαγωγός εργάζεται στα παιδικά θεατρικά εργαστήρια του μέχρι και σήμερα. Στη συνεργασία του Εθνικού Θεάτρου με την Τράπεζα Πειραιώς το 2016-17, εμψύχωσε ομάδες στο Μουσείο Μετάξης στο Σουφλί και Βιομηχανικής Ελαιουργίας στη Μυτιλήνη. 

Από το 2014 συνεργάζεται με το Εθνικό Θέατρο ως ηθοποιός, εκπαιδευτικός, εμψυχώτρια και θεατρική παιδαγωγός. Στα πλαίσια της συνεργασίας της με το Εθνικό Θέατρο απασχόλησε με θεατρικές δράσεις παιδιά ασυνόδευτα από τη Μ.Κ.Ο «Praxis», καθώς και παιδιά και εφήβους στο Δίκτυο για τα Δικαιώματα του Παιδιού. Παράλληλες δραστηριότητές της είναι η συγγραφή – διασκευή και σκηνοθεσία παιδικών – εφηβικών παραστάσεων όπως και η συμμετοχή της σε μουσικά παιδικά CD (αφήγηση, τραγούδι), αναλόγια θεάτρου, ποίησης και βιβλιοπαρουσιάσεις. Είναι ιδρυτικό στέλεχος της θεατρικής ομάδας Φ.Α.Κ.Α (2006 - 2010). Από το 2013 συνεργάζεται με την εταιρεία «Artistic Essence Productions» σε θεατρικές παραγωγές που επιχορηγούνται από δημόσιους φορείς.

Παράλληλες δραστηριότητές της είναι η συγγραφή, διασκευή και σκηνοθεσία παιδικών – εφηβικών παραστάσεων, όπως και η συμμετοχή της σε μουσικά παιδικά CD (αφήγηση, τραγούδι), αναλόγια θεάτρου, ποίησης και βιβλιοπαρουσιάσεις. Είναι ιδρυτικό στέλεχος της θεατρικής ομάδας Φ.Α.Κ.Α. (2006-2010). Από το 2013 συνεργάζεται με την εταιρεία «Artistic Essence Productions» σε θεατρικές παραγωγές που επιχορηγούνται από δημόσιους φορείς. Είχε την πρωτοποριακή ιδέα να προτείνει τη χρήση θεατρικού παιχνιδιού για την εκμάθηση ξένων γλωσσών και για το σκοπό αυτό επιμόρφωσε τους αντίστοιχους εκπαιδευτικούς. Έχει γράψει άρθρα πολιτιστικού περιεχομένου σε εφημερίδες της Φιλοθέης, Ψυχικού και Χολαργού. Μιλάει τη Νοηματική γλώσσα. Ναξιώτισσα στη καταγωγή, τα καλοκαίρια συνεργάζεται με αξιόλογες προσωπικότητες του τόπου της σε μουσικά, θεατρικά και πάσης φύσεως δημιουργικά δρώμενα.

Βιογραφικό 
Γεννήθηκε στη Νάξο όπου και πέρασε τα παιδικά της χρόνια. Τελειώνοντας το σχολείο πήγε στην Αθήνα, όπου πραγματοποίησε και ολοκλήρωσε σπουδές νηπιαγωγού. Στη συνέχεια αποφάσισε να γίνει ηθοποιός κάνοντας ανάλογες σπουδές.

Η Κατερίνα Γαβαλά παντρεύτηκε τον επίσης ηθοποιό Δημήτρη Δρακόπουλο, με τον οποίο διατηρούσε σχέση από το 2006, ενώ είχε ήδη αποκτήσει έναν γιο το 2009. Το 2019 ανακοινώθηκε το διαζύγιο κοινή συναινέσει του ζεύγους μετά από 7 χρόνια έγγαμου βίου.

Φιλμογραφία

Τηλεόραση

Κινηματογράφος

Παραπομπές 

Ελληνίδες ηθοποιοί θεάτρου
Έλληνες σκηνοθέτες θεάτρου